ཅས་མངོན་སུམ་གཟིགས། །སྲིད་པའི་ལྷ་ཆེན་འོ་དེ་གུང་
རྒྱལ་གྱིས། །རང་གཟུགས་བསྟན་ནས་བཀའ་སྒྲུབ་བྲན་དུ་འཁོར། །གུང་རྒྱལ་
གངས་རིའི་རྩེ་ལ་རྫུ་འཕྲུལ་གྱིས། །བསྐྱོད་དེ་ཚོགས་འཁོར་སྡེ་བརྒྱད་ལྷ་བསང་
བཏང་། །འཁོར་ལོ་བདེ་མཆོག་རི་བོ་ཙམ་ཞིག་གཟིགས། །ཌཱ་ཀི་རྣམས་ཀྱིས་གླུ་
གར་འབྲས་ཆར་ཕབས། ། སེང་གེའི་སྐད་གྲགས་བསང་གི་དུད་སྤྲིན་གྱིས། །ཡུལ་
དེར་ཁྱབ་པས་ལྷ་སར་གཏམ་དེ་ཐོས། །ལྷ་བཟང་གླང་དར་གཉིས་པས་ཤེས་ནས་
ནི། །ཕོ་ཉ་བཏང་བས་སྟག་རྩེ་རྫོང་དུ་བཟུང་། །ནུབ་གཅིག་རྡོ་རྗེ་འཇིགས་བྱེད་
དཀར་པོ་ཡིས། །སྒོ་བྱེད་ཕོ་ཉ་བཏང་བའི་བཅུ་གཉིས་མིས། །ལྷ་སར་འཁྲིད་
པས་བསམ་ཡས་རྒོད་དཀར་ལར། །གློ་བུར་རླུང་དམར་གཡོས་ནས་རེངས་
བར་བྱས། །རང་ཉིད་གཅིག་པུ་ག་ཤེད་ཙཱ་རི་ལ། །ཕེབས་པས་གཅིག་ཆར་རྡོ་
རྗེ་ཕག་མོའི་མདུན། །བཀའ་བརྒྱུད་རྩོད་མེད་གྲུབ་ཐོབ་དམར་པོ་ལ། །ནཱ་རོའི་
ཆོས་དྲུག་གཏུམ་མོའི་རླུང་སྦྱོར་སོགས། །གསན་པས་ཉམས་སུ་བསྟར་བས་མྱོང་
བ་ཐོན། །རྡོ་རྗེ་ཕག་མོ་བདེ་མཆོག་མཁའ་འགྲོ་མ། །མང་པོ་གླུ་གར་མཛད་
པའི་ཡ་མཚན་གཟིགས། །ཀཱ་ལ་དུང་མཚོ་དག་ལ་ཤེས་རིགས་སོགས། །ཨུ་
རྒྱན་གཉིས་པ་ལྟ་བུའི་གནས་ཁྱད་འཕགས། །ཞབས་ཀྱིས་བསྐོར་ཏེ་ཀོང་པོའི་
ཡུལ་དུ་ཕེབས། །ཕྱུགས་ཀྱི་སེམས་ཅན་མང་ལྡན་རུ་བ་ཞིག །གང་དུ་གནས་
དེར་ཆེད་དུ་བྱོན་པ་ལས། །མཆེ་བ་རྣོ་ལྡན་ནོར་སྐྱོང་ཟུང་གཉིས་རྒྱུགས། །དེ་
མ་ཐག་ནས་རྒྱལ་བའི་གཡས་གཡོན་ནས། །རལ་གྲི་ཐོགས་པའི་མི་ཆེན་དམར་
269

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཁ
ནག་གཉིས། །བྱུང་སྟེ་རྒྱང་རིང་གནས་སུ་བསྐྲད་ནས་ཡལ། །ཁྱིམ་དེའི་ཉེ་
འགྲམ་སླེབས་དུས་སྐུ་གཅིག་ཉིད། །དེར་གནས་མི་རྣམས་ཡ་མཚན་གནས་སུ་
བཀོད། །དད་ལྡན་སྦྱིན་བདག་ཁྱིམ་དེར་ཟླ་ཕྱེད་ཙམ། །བཞུགས་ནས་ལས་
འབྲས་མི་རྟག་བདེན་བཞིའི་ཆོས། །གདམས་པའི་སྙིང་ནོར་བསྩལ་ནས་སྨིན་ཅིང་
གྲོལ། །ཁྱིམ་དེར་གཞོན་ནུ་སྐལ་ལྡན་ལས་འཕྲོ་ཅན། །ཀོང་པོ་ལོ་བརྒྱ་ཟེར་བ་
འདྲེན་མཆོག་འདིའི། །ཞབས་པད་བསྟེན་ནས་ལོ་ནི་མང་པོ་ཞིག །གར་ཕེབས་
རྗེས་སུ་འབྲངས་ནས་གདམས་པས་སྨིན། །མི་ལས་རས་ཆུང་པ་བཞིན་ཐུགས་ལ་
བཏགས། །ཀོང་པོའི་ཕྱོགས་ནས་མོན་གྱི་ཡུལ་དུ་ཕེབས། །གནོད་སྦྱིན་ཨ་ཙ་ར་
རུ་སྤྲུལ་ཡིས། །རིན་ཆེན་གཉིས་པ་སྲང་འཁོར་བརྒྱ་ཕུལ་ནས། །ཟབ་མོའི་ཆོས་
ཉན་གར་སོང་ཆ་མེད་གྱུར། །
དེ་ནས་རིམ་གྱིས་བལ་བོའི་མཐིལ་དུ་བྱོན། །གནས་ཆེན་རྣམས་མཇལ་བལ་
བོའི་མི་རྣམས་ལ། །ནཻ་པཱ་ལ་ཡི་སྐད་ཀྱིས་ཆོས་གསུངས་པས། །ཐམས་ཅད་ཡ་
མཚན་དད་པའི་ས་ལ་བཀོད། །ལྷོ་རོང་བརྒྱུད་ནས་རྒྱ་གར་ཡུལ་དུ་ཕྱིན། །ནུབ་
གཅིག་གྲོང་སྟོང་གནས་སུ་ཞག་བཞུགས་པས། །རོ་ལངས་ཕོ་མོ་གཉིས་ཤིག་
སླེབས་བྱུང་བར། །ཕུར་བུས་བསྣུན་ནས་བཏུལ་བས་ཡུལ་དེ་རུ། །བོད་ཀྱི་གྲུབ་
ཐོབ་ཡ་མཚན་ཅན་དུ་གྲགས། །དེ་ནས་བྱ་རྒོད་ཕུང་པོའི་རི་བོ་ལ། །ཕེབས་
པས་ལཉྩའི་པོ་ཏིའི་གླེགས་བམ་ནི། །སྤུངས་པ་འབའ་ཞིག་དག་པའི་སྣང་བར་
མཇལ། །ནཱ་ལེནྡྲ་རུ་སྔོན་ཚེ་པཎྜི་ཏ། །ལྔ་བརྒྱའི་བཞུགས་གནས་མཇལ་བས་
གཎྜི་ཡི། །སྒྲ་ཆེན་གྲགས་ཤིང་དགེ་འདུན་འཚོགས་པ་གཟིགས། །གཞན་ཡང་
དག་པའི་སྣང་བ་འབྱམས་སུ་ཀླས། །ས་སྲུང་ཀུན་གྱི་ནང་ན་བླར་མཐོ་བ། །ས་ལ་
རབ་བརྟན་རིང་ནས་འོང་ནས་ནི། །སྐྱབས་མགོན་རྒྱལ་བའི་མདུན་སར་མགོས་
- 270

རྒྱལ་དབང་དྲུག་པ་བློ་བཟང་ཚངས་དབྱངས་རྒྱ་མཚོའི་རྣམ་ཐར་གནད་འགག་བསྡུས་པ་ཙན་དན་སྦྲུལ་གྱི་སྙིང་པོ་ཞེས་བྱ་བ།
བཏུད་ནས། །གཡས་སུ་བསྐོར་བས་ཕྱོགས་སུ་དལ་གྱིས་བཞུད། །འཕགས་ཆེན་
དམ་པ་ངོ་མཚར་མཛད་པ་ཅན། །ལས་ཀྱིས་བསྒྲིབས་པའི་སྐྱེ་བོས་མ་མཐོང་
བ། །བྱོལ་སོང་རྣམས་ཀྱི་ནང་ན་མཐོང་བ་ཡོད། །སྐྱེ་བོ་ཕལ་བ་དུད་འགྲོ་ལས་
ཀྱང་བླུན། །རྩྭ་མཆོག་གྲོང་དང་ཡངས་པ་ཅན་ལ་སོགས། །རྒྱ་གར་གནས་ཆེན་
ཡུལ་མང་དག་ཏུ་ཕེབས། །དེ་ནས་རིམ་གྱིས་ཤར་ཕྱོགས་དྭགས་པོའི་ཡུལ། །རྒྱུན་
རིང་བཞུགས་པས་དྭགས་པོ་ཞབས་དྲུང་ཞེས། །མཚན་མཆོག་གཙང་པོའི་ཆུ་
འགྲམ་ཆབ་ནག་ཏུ། །ཕ་བོང་ཆེན་པོར་སྐུ་རྗེས་གསལ་བར་དོད། །གནས་བདག་
གཟའ་རྒོད་ཆེན་པོ་དམ་ལ་བཏགས། །འོར་གྱི་ཕུ་དགོན་ཉིད་དུ་བདེ་མཆོག་
གི། །ཚོགས་འཁོར་མཛད་པས་འབྲས་ཀྱི་ཆར་བ་བབས། །རྨེ་རུ་བཞི་སྡེའི་འབུལ་
སྡུད་པ་རྣམས་དང༌། །འགྲོགས་ནས་ཨ་མདོ་བྱང་ཁའི་ཕྱོགས་སུ་ཕེབས། །གསེར་
ཁོག་ཆུ་བཟང་དགོན་སོགས་ཞབས་བསྐྱོད་དེ། །ཡུལ་ཕྱོགས་དེ་དང་དེ་ཡི་སྐྱེ་བོ་
རྣམས། །དཀར་པོ་དགེ་བའི་ལམ་བཀོད་མལ་གྲུབ་ཆེན། །ལ་སོགས་ཆོས་སྤྱན་
ཡེ་ཤེས་གཟིགས་མངའ་རྣམས།། །སྤྲུལ་པའི་སྐུ་མཆོག་སྤྱན་རས་གཟིགས་དངོས་
མཇལ། །ཇག་རུང་དགོན་པའི་ཉེ་འདབས་སླེབས་ཉིད་དུ། །དབང་པོའི་གཞུ་རིས་
བཀྲ་ཞིང་རྔ་སྒྲ་སྒྲོགས། །ཡ་མཚན་ལྟས་བཟང་ཀུན་ལ་ཐུན་མོང་གྲུབ། །དེ་ནས་
རིམ་བཞིན་ཨ་ལག་ཤ་རུ་ཕེབས། །བཛྲ་ཐེ་ཇིའི་བྱིས་པ་རྗེས་བཟུང་སྟེ། ། །སྔོན་
གྱི་ལས་འཕྲོ་ཅན་ཞེས་ལུང་ཡང་བསྟན། །དཔོན་མོ་ཀེ་ཀེ་དང་ལྷན་རྒྱ་ནག་
ཕྱོགས། །གསེར་གྱི་རྒྱལ་ཁབ་ཆེན་པོར་ཞབས་ཀྱིས་བསྐྱོད། །ཀེ་ཀེ་དཔོན་མོས་
ཅུང་ཟད་མ་དད་པར། །བཞེས་དཀར་ཕར་ཐེན་ཚུར་ཐེན་བྱས་བཞིན་པས། །སྒོ་
ངའི་དབྱིབས་བཞིན་བཟོས་ནས་གནང་བས་དད། །གསེར་གྱི་མགོ་རྒྱན་ཕུལ་ནས་
སྡིག་བཤགས་བྱས། །སྡེ་སྲིད་རིགས་སྲས་ངག་དབང་རིན་ཆེན་སོགས། །ལྷ་ལྡན་
271

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཁ་
ཡུལ་ནས་འོངས་པའི་མི་སུམ་ཅུས། །རྒྱལ་བའི་སྐུ་ནི་མ་འཚལ་རྭ་ས་ཡི། །ཁྱི་
ཡིས་ཚོར་ཏེ་ཡང་ཡང་སྐུ་འཁྲིས་སུ། །དགའ་བས་མདུན་བསུས་ན་བཟའ་ལྕེ་ཡིས་
ནི། །ལྡག་པ་སོགས་བྱེད་ཕྱིས་ནས་ཤི་འཕོས་པ། །བསྔོ་སྨོན་མཚམས་སྦྱར་གནང་
ཏེ་མཐོ་རིས་སུ། །འདྲེན་མཛད་བླ་མ་རིགས་དྲུག་འགྲོ་བའི་མགོན། །སྨན་རམས་
ཀུན་བཟང་ཟེར་བའི་ལྷ་ལྡན་པས། །སྐྱབས་མགོན་རྗེ་ཉིད་ཞལ་མཇལ་ངོ་ཤེས་
ནས། ། མཆི་མ་བླངས་ཏེ་འདི་ཕྱིའི་སྐྱབས་འཇུག་ཞུས། །གསེར་སྲང་བཅུ་སོགས་
བདག་པའི་དངོས་བཟུང་ཕུལ། །དེ་ནས་ཆེན་པོ་ཧོར་ཡུལ་ཧལ་ཧའི་ཕྱོགས། །རྗེ་
བཙུན་དམ་པའི་ཆོས་ཀྱི་སྡེ་ཆེན་པོར། །ཞབས་བསྐྱོད་དགེ་འདུན་ཚོགས་པ་སྟོང་
ཕྲག་ལ། །འདོད་ཆོས་མང་པོའི་ལུང་ཡང་དགྱེས་བཞིན་བསྩལ། །བྲག་འགག་
ཅེས་པར་དགོན་གནས་གསར་པ་ཞིག །ཕྱག་འདེབས་གནང་བར་རྒྱ་དཔོན་མ་
རུངས་པས། །ཡང་ཡང་འཚེ་བས་པུས་གཙུགས་དབུ་གཏུགས་གནང་། །དེ་མ་
ཐག་ཏུ་ཁ་ནས་ཁྲག་བསྐྱུགས་ཏེ། །སྡིག་ཅན་རྒྱ་དཔོན་མ་ཧཱ་ཀ་ལས་བསྒྲལ། །དེ་
ནས་ཨ་མདོ་ཇག་རུང་དགོན་ཉིད་དུ། །སླར་ཡང་ཕེབས་ནས་གར་ཐིག་དབྱངས་
གསུམ་སོགས། །སྔོན་མེད་ཆོས་ཀྱི་ཕྱག་སྲོལ་མང་དུ་བཙུགས། །ཀླུ་སྐྱབས་ཟེར་
བའི་དཔོན་གྱིས་གདན་དྲངས་ཏེ། །གསོལ་སྟོན་ཕུལ་སྐབས་ཡུན་རིང་མཉམ་
བཞག་གི། །ངང་དུ་བཞུགས་པས་དེ་དུས་ཡུལ་དེ་ན། །ཤིང་ཏོག་ཚོང་མཁན་རྒྱ་
མི་ན་གཞོན་ཞིག །འཇུ་ལག་ཟེར་བའི་ཆུ་ཀླུང་ཆེན་པོ་ཡིས། །འཁྱེར་བ་གཟིགས་
ཏེ་ཉིད་ཀྱི་སྐུ་སྤྲུལ་པ། །རབ་བྱུང་ཆས་ཅན་གར་འོངས་ཆ་མེད་པ། །བྱུང་སྟེ་ཆུ་
ཡི་ཕ་རོལ་བདེ་བར་བསྐྱལ། །མངར་བའི་ཤིང་ཏོག་མང་དུ་ཕུལ་ན་ཡང་། །ལེན་
པར་མ་གནང་གཅིག་ཉིད་ཆ་གཉིས་སུ། །བགོས་པའི་ཆ་ཕྱེད་ཉིད་ཀྱིས་ཕྱག་ཏུ་
བསྣམས། །ཆུས་འཁྱེར་རྒྱ་མི་སྲོག་ལས་བསྐྱབས་པོ་ཞེས། །བཀའ་བསྩལ་རྩད་
272

རྒྱལ་དབང་དྲུག་པ་བློ་བཟང་ཚངས་དབྱངས་རྒྱ་མཚོའི་རྣམ་ཐར་གནད་འགག་བསྡུས་པ་ཙན་དན་སྦྲུལ་གྱི་སྙིང་པོ་ཞེས་བྱ་བ།
བཅད་རྒྱལ་བའི་སྤྱན་སྔར་སླེབས། །དེ་རིང་ཆུ་ཡི་འཇིགས་པ་ལས་བསྒྲལ་ཏེ། །མི་
འཇིགས་སྲོག་ལས་སྐྱབས་མཁན་བདག་གོ་ཞེས། །འཁོར་མང་དབུས་སུ་གསུངས་
ནས་ཤིང་ཏོག་གི། །ཕྱེད་དེ་བསྟན་པས་སྲོག་སྐྱབས་རྒྱ་ཡི་མི། །དེར་གནས་སྐྱེ་བོ་
ཐམས་ཅད་ཧ་ལས་ཏེ། །ལ་ལ་ཕྱག་འཚལ་ལ་ལ་གདུང་དབྱངས་ཞུ། །འགའ་ཞིག་
ངོ་མཚར་གཏམ་དེ་ཕྱོགས་ཀུན་བསྒྲགས། །དང་པོའི་སར་གནས་བྱང་ཆུབ་སེམས་
དཔའ་དེས། །སྐུ་གཅིག་ཉིད་ལས་སྐུ་བརྒྱ་སྤྲུལ་ནུས་ཀྱང༌། །རྒྱལ་བའི་རྣམ་འཕྲུལ་
མཛད་པའི་ཆ་རེ་ཡང་། །སྐྱེ་འཕགས་རྣམས་ཀྱིས་བསྒྲུན་དུ་ཡོད་མ་ཡིན། །ཇག་
རུང་ཐོས་བསམ་དར་རྒྱས་གླིང་མཆོག་ཏུ། །བྱམས་ཆེན་སྐུ་ལ་ཁྲུས་གསོལ་མཛད་
པའི་སྐབས། །མ་ལུས་སེམས་ཅན་དབུ་བསྐུལ་འཐེན་པའི་ཚེ། །བྱམས་མགོན་
ཐུབ་དབང་འཁོར་དང་བཅས་པ་ཡི། །འོད་ཟེར་འབུམ་ལྡན་མཚན་དཔེའི་མཛེས་
པའི་ཞལ། །མངོན་སུམ་གཟིགས་ཤིང་བྱིན་རླབས་དགའ་སྟོན་མྱོང་། །
དེ་ནས་སླར་ཡང་ཨ་ལག་ཤ་རུ་ཕེབས། །སྔོན་ཚེ་གནས་བརྟན་བཅུ་དྲུག་
དབྱར་གནས་པའི། །ཞལ་བཞེས་མཛད་པའི་སྤོ་མཐོ་རི་བོ་མཆོག །དྲི་ཞིམ་མཛེས་
པའི་ལྗོན་ཤིང་ཨ་ཀ་རུ། །སེང་ལྡེང་ལ་སོགས་སྣ་ཚོགས་རྐང་འཐུང་གིས། །རྒྱན་
པའི་རི་སུལ་ཉམས་དགའི་མདུན་ཕྱོགས་ངོས། །ཕྱག་འདེབས་མཛད་པའི་ཆོས་
ཀྱི་སྡེ་ཆེན་ལ། །བཅོམ་ལྡན་འདས་ཀྱི་ཆོ་འཕྲུལ་སྨོན་ལམ་ཆེ། །གསར་འཛུགས་
མཛད་དེ་སྐྱེས་རབས་སོ་བཞི་སོགས། །གསུང་གི་བདུད་རྩིའི་ཆོས་ཀྱི་ཆར་ཕབ་
པས། ། །སྐལ་ལྡན་གདུལ་བྱའི་ཞིང་ས་བཟང་པོ་ལ། །རྣམ་གྲོལ་མཆོག་གི་མྱུ་གུ་
དཔག་མེད་བསྐྲུན། །དཔོན་མོ་ཀེ་ཀེས་དངུལ་སྲང་སྟོང་རིན་གྱི། །མུ་ཏིག་ཕྲེང་
བ་ཕུལ་ནས་སེམས་བསྐྱེད་ཞུས། །དེ་ལྟར་འཇིག་རྟེན་འདྲེན་པའི་སྐྱབས་གཅིག་
རྗེ། །ཕྱག་ན་པདྨོའི་སྒྱུ་འཕྲུལ་རྒྱལ་བ་འདི། །རབ་མེ་བཅུ་གཅིག་བགྲང་བྱ་ང་
་
273

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཁ་ི
བདུན་པ། །ཆུ་ཕག་ལོ་ལ་སྐུ་མཆོག་བལྟམས་པ་ནས། །མཛད་པའི་ཐ་མ་ཉེ་བར་
བསྟན་པའི་བར། །གང་དུ་གཤེགས་ཤིང་བཞུགས་པའི་གནས་དག་ཏུ། །རྒྱལ་
བའི་སྲས་ཀྱི་སྤྱོད་པ་རྨད་བྱུང་བ།
།མཆོག་གི་མཛད་པས་མཐའ་ཡས་པ་ཡི་
འགྲོ། །སྨིན་གྲོལ་བྱང་ཆུབ་ལམ་ལ་བཀོད་པའི་ཚུལ། །རྒྱ་མཚོ་ཆེན་པོའི་ཆུ་ཡི་
ཐིགས་པ་ཙམ། །འདིར་ནི་རང་གི་དད་པའི་གསོས་སུ་སྤེལ། །སྐལ་བཟང་སྐྱེ་བོས་
མཐོང་ན་དོན་ཡོད་འགྱུར། །ཐ་མ་དེ་ནི་བྱང་གི་ཕྱོགས་ཀྱི་མཐའ། །ཨ་ལག་ཤ་
ཡི་རི་བོའི་ཉེ་འདབས་སུ། །འཇིག་རྟེན་མི་རྟག་ཆོས་ལ་བསྐུལ་བའི་ཕྱིར། །པོ་ཏ་
ལ་རུ་གཤེགས་ནས་འདའ་ཚུལ་བསྟན། །སེམས་ཅན་ལྷ་དང་མི་དག་མཆོད་པའི་
རྟེན། །སྐུ་གདུང་ཡིད་བཞིན་ནོར་བུའི་ཟ་མ་ཏོག །མཐོང་ཐོས་དྲན་རེག་འགྲོ་
བའི་དཔལ་ཉིད་དུ། །ད་ལྟའི་བར་དུ་བཞུགས་པ་ཨེ་མ་རྨད། །མཆོག་གི་རྣམ་
ཐར་དྲི་བསུང་འབུམ་གྱི་ངད། །ཕྱོགས་ཀུན་ཁྱབ་པས་སྐྱེ་བོ་མ་ལུས་པ། །ཡིད་
འགུགས་ཙན་དན་སྦྲུལ་གྱི་སྙིང་པོ་འདི། །འོག་མིན་ཞིང་ནས་ལྷགས་པའི་ལྗོན་
པའི་ཤིང་། །རྒྱལ་ཀུན་ཡེ་ཤེས་སྒྱུ་འཕྲུལ་འཇམ་མགོན་གྱི། །དྲི་མེད་བསྟན་ལ་
ཐོས་བསམ་སྒོམ་པས་སྦྱངས། །རང་གཞན་དོན་གཉིས་ལེགས་པའི་དཔལ་ཀུན་
གྱིས། །བསྟན་འགྲོའི་གསོས་སྨན་མཆོག་ཏུ་འགྱུར་བར་ཤོག །གངས་རིའི་ཏོག་
ལྟར་དཀར་བའི་འདི་བྲིས་དགེ། །རྒྱལ་སྲས་རྒྱ་མཚོའི་སྤྱོད་པ་སྨོན་ལམ་ཀུན། །མ་
ཞུམ་སྙིང་སྟོབས་ཆེན་པོས་ཡོངས་བཟུང་སྟེ། །ཆོས་གསུང་སྙན་པས་འགྲོ་བའི་
དབུགས་འབྱིན་ཤོག། །།ཅེས་ཕྱག་ན་པད་དཀར་འཆང་བ་རྒྱལ་དབང་དྲུག་པ་བློ་བཟང་རིན་
ཆེན་ཚངས་དབྱངས་རྒྱ་མཚོའི་རྣམ་ཐར་ཉུང་ངུ་གནད་འགག་བསྡུས་པ་ཙན་དན་སྦྲུལ་གྱི་སྙིང་པོ་ཞེས་བྱ་
བ་འདི་ནི། · བཀའ་པོད་ལེགས་བཤད་རིག་པའི་གཞུང་ལ་སྦྱངས་པ་མཐར་ཕྱིན་ཏེ་དབེན་པའི་རི་སུལ་
རྣམས་སུ་གཅིག་ཏུ་སྒྲུབ་ལ་གཞོལ་བའི་དགེ་བའི་བཤེས་གཉེན་ཆེན་པོ་སེར་སྨད་ལྷ་རམས་པ་བློ་བཟང་
274

རྒྱལ་དབང་དྲུག་པ་བློ་བཟང་ཚངས་དབྱངས་རྒྱ་མཚོའི་རྣམ་ཐར་གནད་འགག་བསྡུས་པ་ཙན་དན་སྦྲུལ་གྱི་སྙིང་པོ་ཞེས་བྱ་བ།
སྦྱིན་པའི་ཞལ་སྔ་ནས་འདི་ལྟ་བུ་ཞིག་གྱིས་ཞེས་བསྐུལ་མ་གནང་བ་ལྟར། ཡོངས་འཛིན་ཆོས་བཞིན་སྤྱོད་
པ་རྣམས་ཀྱི་ཞབས་ལ་གཏུགས་ནས་ཟབ་ཆོས་མང་དུ་མནོས་ཀྱང་ཆོས་མེད་ཉམས་ལེན་མེད་པའི་སྙོམས་
ལས་པ་ཆས་པ་སྤྲུལ་སྐུ་ངག་དབང་དགེ་འདུན་སངས་རྒྱས་རྒྱ་མཚོས་རབ་བྱུང་བཅོ་ལྔ་པའི་ཤིང་བྱ་ལོར་
སྦྱར་བ་གཟུར་གནས་ཡ་རབས་སྐྱེ་བོ་རྣམས་སྔོན་བྱོན་དམ་པའི་རྣམ་ཐར་བཟང་པོའི་རྗེས་སུ་སློབ་པའི་
རྒྱུར་གྱུར་ཅིག །སརྦ་མངྒ་ལཾ།།
- 275